《题赵仲穆山水图歌》
元代·黄玠

远山如涌波，近山如积石。远近千万山，峥嵘起寒碧。

赤甲白盐江影空，青天芙蓉五老峰。野桥村路独归客，耳边彷佛东林钟。

沧浪老人唱歌处，日暮停篙倚江树。倒桃笠子渔竿头，隔水高楼访谁去。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。